  Виталий Пронин Туннэ нуналлы республикаямы 1 сюрс 343 дышетон организациос.Али гинэ кутскизы гужем каникулъёс, нош элькунмы дасяське ни выль дышетскон арлы.Дышетонъя но наукая министерстволэн ивортэмезъя, туннэ нуналлы республикаямы 1 сюрс 343 дышетон организациос пусъемын. Со пӧлысь 583-ез - школаос, 605-ез - нылпи садъёс, 45-ез организация выре профессиослы дышетонэн, 97-ез - ватсаса тодон-валан сётонэн.Кызьы мынэ дасяськон выль дышетскон арлы - элькун Тӧро, Правительство нимысьтыз чакласа возё. 15-тӥ августлы вань дышетон организациос нылпиосты кутыны дась луыны кулэ. Дышетонъя но наукая министр Светлана Болотникова верамъя, быдэстоно ужпумъёс ӧжыт ӧвӧл - Роспотребнадзорлэн но, Госпожнадзорлэн но куронъёссы чурытэсь. Соосты быдэстон понна ог 200 миллион манет кулэ луоз. Туннэ нуналлы элькун бюджетын 45 миллион манет гинэ чакламын.Та ужпум эскеремын Кун Кенешлэн Президиумаз но.- Министр Светлана Болотникова элькунысь вань дышетон организациосъя югдурез туж умой тодэ, - Президиум бере журналистъёслы мылкыдзэ вераз Кун Кенешлэн Тӧроез Алексей Прасолов. - Сюлмаськытӥсь ужпумъёсты дыраз сэрттон-пертчон вылысь ик выль дышетскон арлы вазьгес дасяськыны кутским - нылпиос дышетскыны дыраз мед мынозы. Нош кытысь уксё кароно - амалъёс утчано Правительствоен ӵош.Элина Кумачёва  